Sewe wonders van die wêreld

Verskeie lyste van die Sewe wonders van die wêreld is van die klassieke tot moderne tye opgestel om die mees besondere natuurlike en mensgemaakte wonders te katalogiseer.
Klassieke wonders

Die antieke Grieke het Sewe Wonders van die Wêreld uitgewys, omdat die getal sewe vir hulle 'n magiese betekenis gehad het. Van dié sewe is net vyf deur die Grieke self gebou, maar almal lê binne die grense van Alexander die Grote se ryk.

Die sewe klassieke wonders is die:

* Groot Piramide van Giza in Egipte: Dit is ook bekend as die Groot Piramide van Cheops en is die oudste en grootste van die drie piramides in die Dodeakker van Giza wat grens aan die stad El Giza, Egipte. Dit is die enigste van die wonders wat redelik ongeskonde behoue gebly het.
* Kolos van Rhodos: ’n Reusagtige standbeeld van die Titaniese god Helios wat in 280 v.C. in die stad Rhodos, op die eiland Rhodos, deur Chares van Lindos gemaak is.
* Hangende Tuine van Babilon: Dit is beskryf as ’n merkwaardige voorbeeld van die ingenieurswese en het ’n reeks vlakke met tuine gehad met ’n verskeidenheid bome en struike. Dit het soos ’n groot, groen berg gelyk wat van modderstene gebou is. Dit was in die ou stad Babilon geleë (vandag in Irak).
* Mausoleum van Halikarnassos in Klein-Asië: Ook bekend as die Praalgraf van Mausolus. Dit was ’n praalgraf wat tussen 353 en 350 v.C. in Halikarnassos (die hedendaagse Bodrum, Turkye) gebou is vir Mausolus, ’n satraap in die Persiese Ryk, en Artemisia II van Karië, sy vrou en suster. Dit is ontwerp deur die Antiek-Griekse argitekte Satyros en Pytheos.
* Vuurtoring van Alexandrië, Egipte: Soms genoem die Pharos van Alexandrië, ’n vuurtoring wat tussen 280 en 247 v.C. deur die Ptolemeïese Ryk gebou is. Dit was tussen 120 en 137 meter hoog en baie eeue lank een van die hoogste strukture in die wêreld.
* Zeus-standbeeld van Olimpia by Olimpia: ’n Standbeeld van ’n reusagtige, sittende figuur van sowat 13 meter hoog wat omstreeks 435 v.C. deur die Griekse beeldhouer Phidias gemaak is. Dit het in die Tempel van Zeus in die heiligdom Olimpia in Griekeland gestaan en het bestaan uit ivoor, goud en hout. Dit het die god Zeus voorgestel wat op ’n versierde sederhouttroon sit.
* Tempel van Artemis, Klein-Asië: ’n Griekse tempel vir die godin Artemis. Dit was geleë in Efese (naby die moderne dorp Selçuk in die hedendaagse Turkye). Net die fondament en stukke beelde van die laaste tempel is nog op die terrein oor.


Lêer:Gizeh Cheops BW 1.jpg|Die Groot Piramide van Giza in Egipte.
Lêer:Colossus of Rhodes.jpg|Die Kolos van Rhodos.
Lêer:Hanging Gardens of Babylon.jpg|Die Hangende Tuine van Babilon.
Lêer:Mausoleum of Halicarnassus.jpg|Die Mausoleum van Halikarnassos in Klein-Asië.
Lêer:PHAROS2013-3000x2250.jpg|Die Vuurtoring van Alexandrië, Egipte.
Lêer:Statue of Zeus.jpg|Die Zeus-standbeeld van Olimpia.
Lêer:Temple of Artemis.jpg|Die Tempel van Artemis in Klein-Asië.
Lêer:Atlas-SeptMerveilleDuMondeAncien 1600.png|Liggingkaart van die klassieke wonders.

Middeleeuse wonders

Die sewe middeleeuse wonders is:


Lêer:Stonehenge-Green.jpg|Stonehenge in die Verenigde Koninkryk.
Lêer:Colosseo 2020.jpg|Die Kolosseum in Rome, Italië.
Lêer:GreatWallNearBeijingWinter.jpg|Die Groot Muur, China.
Lêer:Taj Mahal, Agra, India.jpg|Die Taj Mahal naby Agra, Indië.
Lêer:Nanking Erlach.jpg|Die Porselein-toring in Nanjing, China.
Lêer:Hagia Sophia exterior 2007 002.jpg|Die Hagia Sophia in Istanbul, Turkye.
Lêer:Leaning Tower of Pisa.jpg|Die Skewe Toring in Pisa, Italië.

Nuwe wonders

Die sewe nuwe wonders is:


Lêer:Chichen Itza 3.jpg|Die Maya-stad Chichén Itzá op Yucatan in Meksiko.
Lêer:GreatWallNearBeijingWinter.jpg|Die Groot Muur in China.
Lêer:Cristo Redentor - Rio de Janeiro, Brasil.jpg|Christus die Verlosser op die Corcovado-berg in Rio de Janeiro, Brasilië.
Lêer:Colosseum in Rome, Italy - April 2007.jpg|Die Kolosseum in Rome, Italië.
Lêer:80 - Machu Picchu - Juin 2009 - edit.jpg|Die Inka-stad Machu Picchu naby Cusco, Peru.
Lêer:Petra Jordan BW 40.JPG|Die antieke stad Petra in Jordanië.
Lêer:Taj Mahal, Agra, India.jpg|Die Taj Mahal naby Agra, Indië.
Lêer:New Seven Wonders of the World.JPG|Liggingkaart van die Nuwe Wonders.

Moderne wonders

Die American Society of Civil Engineers het die volgende wonders aangewys:


Lêer:Toronto - ON - CN Tower (Bremner Blvd).jpg|Die CN Tower in Toronto, Kanada.
Lêer:Deltawerke-Oosterschelde-Sturmflutwehr Straße.jpg|Die Deltawerke in Nederland.
Lêer:Empire State Building from the Top of the Rock.jpg|Die Empire State-gebou in New York Stad, VSA.
Lêer:TGV TMST 3011-2 - Sortie Tunnel sous la Manche à Coquelles.jpg|Die Kanaaltonnel tussen Frankryk en die Verenigde Koninkryk.
Lêer:GoldenGateBridge BakerBeach MC.jpg|Die Golden Gate-brug in San Francisco, VSA.
Lêer:Itaipu.jpg|Die Itaipuadam tussen Brasilië en Paraguay.
Lêer:Vista del cerro ancon hacia el canal.JPG|Die Panamakanaal in Panama.

Nuwe sewe natuurwonders

New7Wonders of Nature (2007-2011) was ’n moderne poging om ’n lys van sewe natuurwonders op te stel. Dit is in ’n wêreldwye stemming aangewys en een van die wenners was Tafelberg in Kaapstad, Suid-Afrika.


Lêer:Iguazu Cataratas2.jpg|Iguazú-waterval, op die grens van die provinsie Misiones in Argentinië en die Brasiliaanse deelstaat Paraná.
Lêer:Ha Long Bay in 2019.jpg|Hạ Long-baai in die provinsie Quảng Ninh, Viëtnam.
Lêer:Jeju Island.jpg|Jeju-eiland in Suid-Korea.
Lêer:Puerto-Princesa Subterranean River National Park-112012.jpg|Puerto Princesa- ondergrondse rivier in Palawan, Filippyne.
Lêer:Table Mountain DanieVDM.jpg|Tafelberg in Kaapstad, Suid-Afrika.
Lêer:Komodo Island north aerial.jpg|Komodo, een van die 17 508 eilande wat Indonesië uitmaak.
Lêer:Campo12Foto 2.JPG|Amasonereënwoud in Brasilië, Peru, Colombia, Venezuela, Ecuador, Bolivia, Guyana, Suriname en Frans-Guiana.

Verwysings

Kategorie:Argitektuur
Kategorie:Geskiedenis